laion/Wikipedia-Exotic huggingface dataset:
הרוח נושבת על...

הרוח נושבת על... (מאנגלית: A Cold Wind Blows) או מי כמוני? הוא משחק חברה. המשחק מקובל בין היתר בתנועות נוער ובשיעורי תיאטרון. המשחק אינו דורש עזרים וניתן לשחק אותו בעמידה או בישיבה. המשחק קצר ונמשך מספר דקות, ומשוחק כל עוד המשתתפים בו נהנים מהמשחק. המשחק הומצא בשנות ה-70 של המאה ה-20 על ידי תנועת המשחקים החדשים, שחיפשה משחקי חברה שאינם בנויים על תחרות בדומה למשחק הכיסאות, בראשותו של אנדרו פלוגלמן. משתתף אחד נמצא באמצע המעגל ומכריז "הרוח נושבת ל..." ונושא משותף שיש לו ולאנשים נוספים. לדוגמה: אם יש למשתתף יש משקפיים ולעוד אנשים יש משקפיים, הוא יכול להכריז "הרוח נושבת על כל מי שיש לו משקפיים". כל מי שיש משקפיים יצטרך להחליף מקום ומי שבמרכז המעגל צריך לתפוס מקום ריק. כאשר מרכז המעגל תופס מקום פנוי האחרון שלא תפס מקום נמצא במרכז המעגל. איך משחקים ב-"מי כמוני?" - תיאטרון גשר, הצגות בתל אביב, באתר www.gesher-theatre.co.il Youth Group Games, www.jubed.com (באנגלית)
יחסי אוגנדה–סין

יחסי אוגנדה–סין הם היחסים הדו-צדדיים בין הרפובליקה של אוגנדה לבין הרפובליקה העממית של סין. היחסים בין שתי המדינות כוננו בשנת 1962. בשנת 2011, הסחר בין שתי המדינות עמד על כ-400 מיליון דולר. עד סוף שנת 2011, יותר מ-265 חברות סיניות פתחו עסקים בשווי של כ-596 מיליון דולר באוגנדה. החברות הסיניות יצרו למעלה מ-28 אלף משרות חדשות בתחום הנפט, החקלאות ופיתוח תשתיות באוגנדה. בין החברות הסיניות באוגנדה, היא חברת הנפט CNOOCֿ, אשר בתחילת 2012 רכשה שליש מניצול הנפט של אוגנדה באזור אלברטינה במדינה והייתה מעורבת בבניית בתי הזיקוק של אוגנדה. בין השנים 2000 עד 2011, היו כ-54 פרויקטים של אוגנדה אשר זוהו כפרויקטים במימון סיני. בין הפרויקטים הללו נמנה הפרויקט האוגנדי לבניית כביש אגרה מנמל התעופה באנטבה לנמל התעופה בקמפלה. כמו כן, הרפובליקה העממית של סין העניקה הלוואה לממשלת אוגנדה, וכיסתה כ-50 מיליון דולר מהחוב הלאומי שלה. סין מחזיקה בשגרירות בקמפלה, בירת אוגנדה. אוגנדה מחזיקה בשגרירות בבייג'ינג וקונסוליה בגואנגג'ואו. מדיה וקבצים בנושא יחסי אוגנדה–סין בוויקישיתוף Austin Strange, Bradley C. Parks, Michael J. Tierney, Andreas Fuchs, Axel Dreher, and Vijaya Ramachandran. 2013. China’s Development Finance to Africa: A Media-Based Approach to Data Collection. CGD Working Paper 323. Washington DC: Center for Global Development.http://china.aiddata.org(הקישור אינו פעיל) שגרירות סין באוגנדה נציגויות אוגנדה בסין
מסדר האמבט

מסדר האמבט (באנגלית: Order of the Bath) הוא מסדר אבירות בריטי, שייסד המלך ג'ורג' הראשון ב-18 במאי 1725. השם לקוח מטקס מתקופת ימי הביניים, שבו אדם משתתף ביום של צום, של תפילה ושל רחצה, יום אחד לפני שהוא הופך לאביר. טקס זה הופסק בשנת 1815. המסדר מורכב מהמלך הבריטי (שליט המסדר), המאסטר הגדול (אנגלית: The Great Master), ושלושה מעמדות של חברי המסדר: אביר/גבירת הצלב הגדול (אנגלית: Knight/Dame Grand Cross או GCB) אביר/גבירה מפקד/ת (אנגלית: Knight/Dame Commander או KCB לאביר, DCB לגברת) עמית (אנגלית: Companion או CB) המסדר נוסד במקור כמסדר אבירות צבאי, וסמלו (הכוכב) נלבש כעיטור של דרגות קצונה. המוטו של המסדר הוא Tria iuncta in uno (לטינית: שלושה משולבים/מחוברים לאחד), אמרה המתייחסת לאיחוד אנגליה, סקוטלנד ואירלנד, או לשילוש הקדוש. המשמעות הראשונה היא הסבירה מבין השתיים, כיוון שבסמל המסדר מופיעים שלושה כתרים. מוטו אחר הוא Ich dien (גרמנית: "אני משרת") - מוטו זה שימושי פחות, בעיקר אצל חברי המסדר ששירתו בצבא.[דרוש מקור] המסדר הוא הרביעי בחשיבותו מבין מסדרי האבירות הבריטים, אחרי מסדר הבירית (Order of the Garter), מסדר הדרדר (Order of the Thistle) ומסדר פטריק הקדוש (Order of St. Patrick). שליט המסדר: צ'ארלס השלישי, מלך הממלכה המאוחדת המאסטר הגדול: ויליאם, נסיך ויילס מסדר האמבט, באתר אנציקלופדיה בריטניקה (באנגלית)
רובין קוואיסון

רובין קוואיסון (נולד ב־9 באוקטובר 1993) הוא כדורגלן שוודי המשחק בעמדת הקשר התקפי באל-אטיפאק ובנבחרת שוודיה. קוואיסון נולד בסטוקהולם לאבא מגאנה ואמא משוודיה והחל את הקריירה שלו אצל ואסבי יונייטד בשנת 2011. מגיל 4 קוואיסון היה במחלקת הנוער של א.י.ק סולנה ואת הופעת הבכורה שלו בקבוצה הבוגרת ערך ב-1 באפריל 2012 כמחליף. את שערו הראשון הבקיע חודש וחצי לאחר מכן בניצחון 2–5 על נורשפין. את ההופעה הבינלאומית הראשונה שלו ערך במסגרת הליגה האירופית בהפסד 0–4 לנאפולי ב-20 בספטמבר 2012, קוואיסון פתח בכל שאר חמשת המשחקים של הקבוצה במסגרת מפעל זה. ב-6 באוגוסט 2013 במסגרת ההכנות לעונה החדשה קוואיסון הבקיע שער מבעיטה מחוץ לרחבה במשחק שנגמר בתוצאת תיקו אחת נגד מנצ'סטר יונייטד. בחודש יולי של שנת 2014 קוואיסון חתם לחוזה לשלוש שנים בקבוצת פלרמו מהסרייה א'. קוואיסון שהה בקבוצה במשך שלוש עונות ורשם 70 הופעות ו-8 שערים בכל המסגרות. בסוף חודש ינואר 2017 קוואיסון חתם במיינץ 05 מהבונדסליגה. ב-23 בינואר 2013 קוואיסון ערך את הופעת הבכורה שלו בנבחרת הבוגרת של שוודיה נגד נבחרת צפון קוריאה. שלושה ימים לאחר מכן הבקיע את שערו הראשון במדים הלאומיים בניצחון 0–3 על נבחרת פינלנד. כמו כן, זכה קוואיסון באליפות אירופה בכדורגל עד גיל 21 לשנת 2015 ביחד עם נבחרת שוודיה עד גיל 21. לאומיים אליפות אירופה בכדורגל עד גיל 21 (1): 2015 מדיה וקבצים בנושא רובין קוואיסון בוויקישיתוף רובין קוואיסון, באתר Transfermarkt רובין קוואיסון, באתר Soccerway רובין קוואיסון, באתר WorldFootball.net רובין קוואיסון, באתר National Football Teams רובין קוואיסון, באתר FootballDatabase.eu
מות המשוררת

מות המשוררת הוא סרט ישראלי משנת 2017 בבימויין של דנה גולדברג ואפרת מישורי, על פי תסריט שכתבו שתיהן. בסרט מככבות יבגניה דודינה בתפקיד לני שדה, וסמירה סרייה בתפקיד יסמין נאסר. הקרנת הבכורה של הסרט הייתה בפסטיבל הקולנוע ירושלים. הסרט, המצולם בשחור-לבן, מתרחש על שני צירים שלבסוף נפגשים. הציר הראשון עוקב אחר יומה של לני שדה (דודינה), חוקרת בעל שם עולמי, אשר משלימה שורה של מטלות ומפגשים – היא הולכת למספרה, אוספת חלוק שהזמינה מחנות, פוגשת מו"ל בבית קפה ומשאירה בידיו יצירות שלה. במקביל, יסמין נאסר (סרייה) נחקרת בתחנת המשטרה. החוקר אינו נראה על המסך, יסמין היא עם פניה לצופה, ורק קולו של החוקר לוחץ עליה במתח גובר. יסמין היא אחות במוסד סיעודי, ובמהלך החקירה מתגולל סיפורה: היא יצאה מביתה לכאורה ללכת לעבודה במשמרת לילה, אך בעצם פקדה בר על חוף הים. שם היא פגשה את לני, בסצנת פיק-אפ מתוחה, והשתיים חולקות את הייאוש שלהן; לני על חרטה שיש לה לגבי מישהי שהיא לא מוכנה לדבר עליה, ונאסר שמרגישה שבויה בתפקידי רעיה ואם שאינם מטרותיה אלא הציפיות החברתיות שלא הצליחה להימלט מהן. המפגש בין הנשים מסתיים במותה של לני, שבדיעבד סידרה במהלך היום את ענייניה, ואז הפקידה עצמה לגלי הים. נאסר קופצת למים לנסות להצילה. אך החוקר לא מוכן לקבל שנאסר – שלא עומדת באמות המוסר שלו כאם שהשאירה בעל וילד בבית לפגוש נשים, וכערבייה – אינה אחראית למותה של האקדמאית המכובדת. הוא מצליף בה בשאלותיו ואיומיו, עד שנאסר נשברת, ולוקחת אחריות על המוות. בסרט שזורים שירים פרי עטה של מישורי, וגם שתי דמויות הנשים בסרט הן משוררות, שמעולם לא פרסמו את יצירותיהן. בארץ, הסרט זכה לביקורות מעורבות, שהתמקדו בעיקר על המבנה העלילתי והצילום הבלתי קונבנציונליים של הסרט. ארז דבורה, ב-ynet, שיבח את התעוזה ורמת הדרמה של הסרט, ביקר במקצת את קצב התפתחות העלילה לקראת סוף הסרט, אך התרשם מן המשחק של שתי השחקניות הראשיות ובמיוחד יכולת האלתור של סרייה. מבקר הקולנוע אורי קליין, לעומת זאת, כתב שיש בסרט משהו מאולץ, ושהוא מקרטע בחלקים. לתחושתו חלק מהסצנות נקטעו באופן לא מספק. אך גם הוא שיבח את ההופעות של השחקניות. במגזין הקולנוע The Hollywood Reporter, דברה יאנג שיבחה את הסרט, וקראה לו "דוגמה מופלאה כיצד ניתן לייצר סרט בלתי נשכח בתקציב דל". היא במיוחד ציינה לחיוב את הטיפול בנרטיב של דמותה של סרייה, וכן את המשחק והשיר שלה. סמירה סרייה זכתה בפרס חג'ג' לשחקנית הטובה ביותר במסגרת פסטיבל ירושלים עבור גילום תפקיד יסמין נאסר בסרט. ב-9 בינואר 2018 יצאה הודעה שהסרט התקבל לפסטיבל גטבורג בשוודיה לשנת 2018, פסטיבל הקולנוע הגדול ביותר בסקנדינביה, וישתתף במסגרתו בתחרות על שם אינגמר ברגמן. בנובמבר 2018 זכה הסרט בפרס התסריט הטוב ביותר בפסטיבל הקולנוע היהודי בלונדון. "מות המשוררת", במסד הנתונים הקולנועיים IMDb (באנגלית) "מות המשוררת", באתר ספר הקולנוע הישראלי "מות המשוררת", באתר אידיבי "מות המשוררת", במסד הנתונים הקולנועיים KinoPoisk (ברוסית) ארז דבורה, הומור ערבי-יהודי וקולנוע רוסי משובח: פסטיבל ירושלים לא מאכזב, באתר ynet, 17 ביולי 2017 אורי קליין, פסטיבל הקולנוע ירושלים: יש משהו כפוי ומאולץ בסרט "מות המשוררת", באתר הארץ, 15 ביולי 2017 'Death of a Poetess' ('Mot Hamishoreret'): Film Review, Deborah Young, The Hollywood Reporter, January 26, 2018 הסרט הישראלי העלילתי הטוב ביותר: "פיגומים" של מתן יאיר, באתר ‏מאקו‏, 20 ביולי 2017 Death of a Poetess, Göteborg Film Festival UK Jewish Film, Best Screenplay Award - Death of a Poetess, טוויטר, ‏27 בנובמבר 2018 (באנגלית)
גדול דעה

גְּדוֹל דֵּעָה הוא פיוט לבר מצווה שכתב רבי דוד בוזגלו, ומתמקד בתפילין - המצווה המזוהה עם שלב הכניסה לעול תורה ומצוות. מלבד שבח מצוות התפילין, השתמש רבי דוד גם בפרטיה ההלכתיים-רעיוניים של המצווה, כיסוד המארגן את הפיוט, שבנוי משלוש מחרוזות. המחרוזת הראשונה היא מעין פזמון המתייחס לתפילין כמכלול, ומסתיים בהצגת תפילין של ראש ותפילין של יד באמצעות המילה 'מַחֲשָׁב' המכוונת למוח, והמילה 'חֶמְדָּה' המכוונת ללב. שתי המחרוזות הבאות מדגישות צדדים אחרים במצווה, בהתאם לחלוקה שבין תפילין של ראש ותפילין של יד: המחרוזת השנייה מדגישה את המאבק במחשבה הזרה, והשלישית מדגישה את המאבק ביצר הרע. בשנת 2016, במסגרת הוצאת אלבומו "יחיד רם", ביצע משה חבושה את הפיוט, לפי לחן של מנשה אליאס. אמיל זריהן ביצע את הפיוט לפי לחן מרוקאי. גדול דעה, באתר הזמנה לפיוט הפיוט, בביצועו של משה חבושה, באתר יוטיוב גדול דעה, בביצועו של אמיל זריהן, באתר יוטיוב
אדמירל (פירושונים)

האם התכוונתם ל... אדמירל – דרגת קצונה בכירה בציים בעולם אדמירל צי – הדרגה השנייה בבכירותה בצי ארצות הברית, מעל אדמירל אדמירל הצי (ארצות הברית) הדרגה הבכירה ביותר בצי ארצות הברית, מעל אדמירל צי אדמירל (הצי המלכותי הבריטי) – הדרגה השנייה בבכירותה בצי הבריטי, מתחת לאדמירל הצי אדמירל הצי – הדרגה הבכירה ביותר בצי המלכותי הבריטי, מעל אדמירל גנרל-אדמירל – הייתה דרגה ימית, הולנדית, גרמנית, רוסית, פורטוגזית, ספרדית ושוודית גרנד-אדמירל – דרגה ימית היסטורית, הייתה הדרגה הגבוהה ביותר בציים האירופיים שהשתמשו בה אדמירל (סרט) – סרט רוסי אודות האדמירל אלכסנדר קולצ'ק אדמירל (דג) – דג ממשפחת המוליתיים, המכונה בישראל "פס צהוב" או "ברבוניה פס צהוב" וכן "سلطان ذهبي الطوق" "סולטאן פס צהוב", בלבנון ובסוריה מכונה סולטאן יהודי "سلطان يهودى" (בדומה לכינויים "סולטאן איברהים" למולית אדומה וסולטאן פס צהוב), בירדן מכונה " َسبَلان"(תעתיק חופשי: סאבאלן) . שם מדעי: Upeneus moluccensis (אנ') שמות הדג בשפות שונות באתר "מסד הדגים"
פורד קרגו

פורד קרגו באנגלית: Ford Cargo) היא סדרת משאיות סמי-טריילר, מתוצרת "פורד אירופה" ("פורד בריטניה" (Ford of Britain)), (שם רשמי: Ford Motor Company Limited), חברת בת של קונצרן הרכב פורד (שם מלא: Ford Motor Company), אשר מיוצרת משנת 1981 עד היום. בנוסף לבריטניה, דגמי "פורד קרגו" מיוצרים בטורקיה ובברזיל. בין השנים 1999-2000 דגמי "פורד קרגו" יוצרו בארגנטינה. קרגו מוצע ב-10 דגמים במשקל כולל הנע בין 18 ל-46 טון, במבנה של משאית או ראש-גורר. הדגמים מוצעים לעבודות מוניציפליות, קו ותשתית (עם שלדה מוגבהת), האחרונים עם מתקון ייעודי כמו מערבלי בטון או רכינות. ההינע נע בין 4x2 ל-8x4, ולרכב תא נהג יחיד ("תא יום") או כפול (לשינה). לדגם הכבד, 1846T, מנוע 6 צילינדרים בנפח 10.3 ליטר וזה מייצר הספק של 460 כ"ס (ב-2100 סל"ד) ומומנט של 214 קג"מ ב-1050 סל"ד. למערכת הבלימה המשנית הספק של 380 כ"ס ב-2600 סל"ד. התיבות הן ידנית 16 הילוכים או אוטומטית-רובוטית 12 הילוכים, שתיהן של ZF. עוד במפרט: אינטרדר של ZF, קפיצי אוויר, הפחתה בטבורים, מפרש כוח וכיוצא בזה. דגם "1846T" משווק ב-46 מדינות. דגמי "פורד קרגו" השתתפו במרוצי פורמולה למשאיות, (Formula Truck) (ראו תמונות) בישראל משווקות משאיות פורד קרגו על ידי חברת DMC, הנמצאת בבעלות משותפת של דלק מוטורס וקומסקו. הדגמים המשווקים הם: פורד קרגו 1833 DC/LR (4X2) (משקל כולל: 18 טון) פורד קרגו גורר תומך 1848T (משקל כולל: 18 טון) פורד קרגו 2642FT (הנעה 6x2) (משקל כולל: 26 טון) פורד קרגו משאית 4142M (משקל כולל: 32 טון) Cargo 712 Cargo 815 4x2 : Cargo 1119 Cargo 1317 Cargo 1517 Cargo 1717 Cargo 1722 Cargo 2042 4x2 (משאית אקסטרה כבדה) 6x2 : Cargo 2422 Cargo 2428 Cargo 2842 6x2 (משאית אקסטרה כבדה) 6x4 : Cargo 2622 6x4 (משאית חצי כבדה) Cargo 2628 6x4 (משאית חצי כבדה) Cargo 2632 6x4 (משאית כבדה) Cargo 3133 6x4 (משאית כבדה) משאיות כבדות : Cargo 1932 - cavalo macânico Cargo 1932R משאיות לחלוקה משאית למנוף גזם משאית לארגז סגור (קירור/יבש) משאית לארגז פתוח משאית בטון משאית לדחסן אשפה משאית להובלת רכבים משאיות גורר 6X4 משאיות גורר 2X4 כבאיות (ברזיל) מכליות פורד קרגו פורד קרגו דגם "1932", שנת 2011 פורד קרגו - כבאית פורד קרגו - כבאית פורד קרגו - כבאית - מבט לתא הנהג פורד קרגו - כבאית פורד קרגו - כבאית פורד קרגו פורד קרגו ברזיל פורד קרגו ברזיל פורד קרגו ברזיל - מכלית פורד קרגו ברזיל פורד קרגו טורקיה - מכלית פורד קרגו, דגם "1830" (טורקיה) פורד קרגו טורקיה פורד קרגו במרוץ משאיות פורד קרגו במרוץ משאיות פורד קרגו במרוץ משאיות פורד LCF מדיה וקבצים בנושא פורד קרגו בוויקישיתוף אתר האינטרנט הרשמי של פורד קרגו (באנגלית) פורד קרגו, סרטון באתר יוטיוב פורד קרגו, סרטון באתר יוטיוב פורד קרגו, סרטון באתר יוטיוב פורד קרגו, סרטון באתר יוטיוב פורד קרגו בשוקי ארגנטינה vehiculos.mercadolibre.com.ar/camiones/ford/cargo פורד קרגו - ארגנטינה camionargentino.blogspot.co.il/2013/01/ford-cargo-1722 משאיות פורד קרגו fordcargo.com מדגמי פורד קרגו www.ford.com/new-commercial-trucks פורד קרגו דגם 1846t truckanddriver.co.uk/big-lorry-blog/new-ford-cargo-1846t משאיות פורד קרגו בישראל dmctrucks.co.il "פורד קרגו - מכלית (פולין) 40ton.net/ford-cargo-euro-6-bedzie-oficjalnie
ג'יי גריפית'ס

ג'יי גריפית'ס (באנגלית: Jaye Griffiths; נולדה ב-24 בספטמבר 1963) היא שחקנית תיאטרון וטלוויזיה בריטית. גריפית'ס למדה בבית ספר גילדהול למוזיקה ודרמה והופיעה בדרמות טלוויזיוניות רבות בהן בתפקיד רוז הנדרסון בסדרה של ה-BBC "באגס" במשך ארבע עונות. היא מרבה להופיע בסדרות דרמה משטרתיות או רפואיות, בהן "The Bill", "רופאים", "Always and Everyone", עדות אילמת" ו-"Instinct". עוד השתתפה בסדרות "חדר מיון", בין השורות", "Drop the Dead Donkey", "קינגדום" ו"סקינס". גריפית'ס הנחתה את התוכניות לבתי הספר של ה-BBC בשם "Watch" ו-"Storytime". ב-2015 כיכבה גריפית'ס בתפקיד אורח בפרק בסדרה הרפואית "הולבי סיטי", ובתפקיד חברה ב-UNIT בעונה התשיעית של סדרת המדע בדיוני "דוקטור הו". ב-24 בפברואר 2016 פורסם שגריפית'ס תגלם את אלי גרדנר, רופאה בכירה בסדרת הדרמה "חדר מיון". הופעת הבכורה שלה בסדרה הייתה ב-7 במאי 2016. מדיה וקבצים בנושא ג'יי גריפית'ס בוויקישיתוף ג'יי גריפית'ס, במסד הנתונים הקולנועיים IMDb (באנגלית) ג'יי גריפית'ס, במסד הנתונים הקולנועיים KinoPoisk (ברוסית) ג'יי גריפית'ס בכיתת אמן עם סטיבן סונדהיים בבית ספר גילדהול למוזיקה ודרמה "Casualty - New cast members scrub into Casualty - BBC One". BBC. נבדק ב-2016-03-11.
פורד LCF

פורד LCF (באנגלית: Ford LCF) היא משאית, בגודל בינוני, מתוצרת קונצרן הרכב פורד (שם מלא: Ford Motor Company), אשר יוצרה בין השנים 2004–2009 במקסיקו, בשותפות עם יצרנית האוטובוסים והמשאיות Navistar International. פירוש "LCF" (ראשי תיבות: Low Cab Forward) בעברית: "משאית נמוכת קומה". דגמי "פורד LCF" הוגדרו כמשאיות "Cab over" (המנוע הורכב מתחת לקבינה). דגמי "פורד LCF" יוצרו עם 5 תאי מטען בגדלים שונים, מאורך של 2.90 מטר ועד 4.70 מטר. קבינות (תא הנהג), דגמי "פורד LCF" נבנו על פי דגמי "Mazda Titan", של יצרנית הרכב היפנית מאזדה. פורד פורד קרגו "פורד LCF" - תמונות מדיה וקבצים בנושא פורד LCF בוויקישיתוף פורד LCF, סרטון באתר יוטיוב פורד LCF, סרטון באתר יוטיוב פורד LCF, סרטון באתר יוטיוב פורד LCF, סרטון באתר יוטיוב "פורד LCF" topspeed.com/trucks/truck-reviews/ford/2006-ford-lcf "פורד LCF" fleet.ford.com/truckbbas "פורד LCF" practicalmachinist.com/vb/material-handling-and-rigging/any-experience-ford-lcf-cab-over-diesel
יחסי אוגנדה–קניה

יחסי אוגנדה–קניה הם היחסים הבילטרליים בין הרפובליקה של אוגנדה לבין קניה. שתי המדינות שותפות בתחומים רבים, במיוחד בתחומי מסחר, תשתיות, ביטחון, חינוך, חקלאות ואנרגיה. בין השנים 1961 ל-1965, התאחדו המדינות יחד עם טנזניה בארגון שירותים משותפים במזרח אפריקה, שוק משותף עם מבנה פדרלי. קניה ואוגנדה הקימו גם את ארגון הקהילה המזרח אפריקנית הראשון, שהתמוטט לאחר מכן בשל הבדלים אידאולוגיים וסכסוכים טריטוריאליים בתוך עצמה. ב-7 ביולי 2000, אוגנדה, קניה וטנזניה הקימו מחדש את הקהילה המזרח אפריקנית. קהילה זו תרמה רבות לשיפור היחסים הבילטרליים ובעיקר הסחר בין שתי המדינות. במשך שנים רבות הייתה אוגנדה יעד הייצוא הגדול ביותר של סחורות אוגנדיות. אך, בשל הסרת הגבלות הסחר בתוך הקהילה המזרח אפריקנית, טנזניה הפכה ליעד הייצוא הגדול ביותר עבור קניה במקום אוגנדה. בשנת 2013, הייצוא של קניה לאוגנדה עמד על כ-632 מיליון אירו. בשנה זו, אוגנדה ייצאה לקניה סחורות בשווי 144 מיליון אירו. אוגנדה מחזיקה בשגרירות בניירובי. מאידך, קניה מחזיקה בשגרירות בקמפלה. East Africa Living Encyclopedia: Kenya - Foreign Relations Tanzania becomes Kenya’s largest East Africa market. The EastAfrican. August 30, 2014. Retrieved January 20, 2015. שגרירות אוגנדה בקניה שגרירות קניה באוגנדה
חיים בפלוס

עמותת "חיים בפלוס" הוקמה בשנת 2006, במטרה להקנות לצעירים בגילאי 17–22 ידע פיננסי מעשי, וכישורי חיים להתנהלות כלכלית. על פי נתוני העמותה נכון לשנת 2018 לקחו חלק בתוכנית כ-13,000 צעירים בישראל. העמותה מעבירה קורסים ברשתות חינוך ארציות, כמו עמל, אמי"ת, תמ"ת ועתיד, בכפרי נוער, ברשויות מקומיות ובקרב מתנדבי שירות לאומי. הקורסים של העמותה נכללים במאגר התוכניות של משרד החינוך. העמותה הוקמה על ידי מינדי אייזנר מתוך פעילותה בעמותת פעמונים, המספקת גם היא כלים להתנהלות כלכלית. ההבדל בין העמותות הוא שבעוד עמותת פעמונים מסייעת למשקי הבית, בדרך כלל, כאשר הם כבר מתמודדים עם בעיות או דילמות כלכליות, חיים בפלוס, שואפת לספק לצעירים כלים כלכליים עוד בטרם הם מתחילים את ההתנהלות הכלכלית העצמאית שלהם, בתקווה למנוע מראש משברים כלכליים. עמותת חיים בפלוס מעבירה קורסים הכוללים מפגשים קבוצתיים וליווי פרטני, שאותם מעבירים מנטורים וסטודנטים, שעוברים לשם כך הכשרה בעמותה. חניכי הקורסים מקבלים ליווי באמצעות פלטפורמות דיגיטליות, ולומדים כיצד לבצע פעולות כלכליות, כמו פתיחת חשבון בנק וקבלת כרטיס אשראי, בדיקת חשבונות, השוואת מחירים, תכנון הוצאות וחיסכון לעתיד. מנטורים של חיים בפלוס כותבים במדור MoneyTime באתר ראש אחד מבית ידיעות אחרונות כתבות בנושא חיסכון והתנהלות כלכלית נכונה המיועדות לבני נוער. אחת לשנה מקיימת העמותה כנסי הוקרה למנטורים, הכוללים הרצאות מעשירות ופעילויות גיבוש. בשנת 2018, עמדה העמותה בתנאים לקבלת "תו מידות לאפקטיביות", מטעם ארגון מידות, הניתן לעמותות שנמצאו כבעלות יכולת תכנון והתנהלות יעילות. אתר האינטרנט הרשמי של חיים בפלוס חיים בפלוס, ברשת החברתית פייסבוק חיים בפלוס, ברשת החברתית פייסבוק ערוץ יוטיוב של העמותה כתבה על העמותה ב"מקור ראשון" מינדי אייזנר בתוכנית הבוקר של ערוץ 2 "חיים בפלוס" בטלוויזיה הקהילתית רעננה כתבה על "חיים בפלוס" באתר בת עמי "חיים בפלוס" באתר רשת אמי"ת(הקישור אינו פעיל) "חיים בפלוס" באתר רשת עמל מינדי אייזנר בריאיון לאתר Funder חיים בפלוס, באתר "גיידסטאר ישראל" תכניות חינוכיות, באתר apps.education.gov.il מסודרים: העמותה שתעזור לצעירים להתנהל כלכלית "מסודרים: העמותה שתעזור לצעירים להתנהל כלכלית". NRG. נבדק ב-2018-04-24. ראש אחד - חיים בפלוס, באתר www.rosh1.co.il(הקישור אינו פעיל) חיים בפלוס, באתר מידות ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חיים בפלוס".
הבזאר הטורקי (עכו העתיקה)

הבזאר הטורקי בעכו הוא אתר היסטורי-תיירותי בעכו העתיקה, בצמוד לצידו האחורי-דרומי של מסגד אל-ג'זאר. הבזאר (מכונה גם: "השוק הארוך" או "בזאר אל-ג'זאר") נבנה בסוף המאה ה-18, בימי שלטונו של אחמד אל-ג'זאר. הבזאר הטורקי נבנה על גבי שרידים של שלושה מתחמים צלבניים: רובע הסוחרים מפרובנס, בית המחסה ההוספיטלרי והרחוב הצלבני הראשי. מדרום ובצמוד לבזאר שכן בתקופה הצלבנית בית החולים ההוספיטלרי. בתקופת המנדט עדיין ניתן היה לראות חלק גדול מהחנויות המקוריות, קבורות מתחת לערמות מפולת, זכר להפגזת עכו ב-3 בנובמבר 1840. בחלקו המזרחי של הבזאר פעלו מחסני זיתים וכן בתי חרושת לסבון, שנוהלו על ידי סוחרים משכם. מתוך אחת מחנויות הבזאר ניתן (גם כיום) להגיע אל הקריפטה (קומת המרתף של בניין הסראיה) ואל מנהרת הביוב, דרכה נמלטו הצלבנים מהמתחם ההוספיטלרי בעת הכיבוש הממלוכי. הבזאר היה פעיל עד אמצע המאה ה-20, ומאז נעשו מספר ניסיונות להפעילו לסירוגין. בשנת 2012 שוקם הבזאר על ידי קבוצת יזמים פרטיים בשיתוף החברה הכלכלית לעכו. בשנת 2012 נרכש הבאר הטורקי על ידי קבוצת יזמים והחברה הכלכלית לעכו שביצעו בו שיפוץ נרחב והתאימו אותו לקליטת חנויות וכמתחם בילוי. במסגרת השיפוץ שוקמו דלתות הבזאר וכניסותיו, בוצע טיוח מחודש של קירותיו הפנימיים, הותקנה תאורה אותנטית וחודש מתחם השירותים לנוחות הציבור. לאורך הבזאר הותקנו מאווררי תקרה ומקרני חום. כיום מאכלסות את הבזאר הטורקי מספר מסעדות גורמה וחנויות בוטיק והוא פתוח לקהל הרחב במשך כל היום. בבזאר מתקיימים לעיתים ירידים עונתיים בנושאים שונים ואירועים פרטיים בשעות הערב. עיקר הפעילות מתרכזת בימי שישי ושבת, לאור ריבוי התיירים הגודשים את העיר העתיקה וסיורים מודרכים העוברים בבזאר. בשנות ה-80 צולם במתחם הבזאר הסרט הישראלי "מאחורי הסורגים". הבזאר שימש כחלק מסט הצילומים, כאשר אחד מחדריו היווה תא כלא שבו היו כלואים אסירים יהודים וערבים, ונחשפה הדינמיקה המיוחדת בין האסירים היהודים לערבים סביב השביתה שהם ארגנו נגד שלטונות הכלא. עכו מדיה וקבצים בנושא הבזאר הטורקי בוויקישיתוף אתר האינטרנט הרשמי של הבזאר הטורקי הבזאר הטורקי, עכו היסטוריה. (באנגלית) הבזאר הטורקי, באתר עכו העתיקה. דף הפייסבוק של הבזאר הטורקי
מני מלכה

מני מלכה (נולד ב-20 במרץ 1980) הוא שחקן וסטנדאפיסט ישראלי. מלכה נולד, גדל והתחנך במעלה אפרים. בגיל 14 עבר לפנימיית אמי"ת בפתח תקווה. בשנת 2005 החל להופיע על במות הסטנד-אפ בקאמל קומדי קלאב. בשנת 2010–2013 למד משחק מול מצלמה אצל ניב רז ואולי שטרנברג. בשנת 2010 השתתף ב"ביפ קומדי בר". בשנת 2011 הוציא מלכה להיט ביוטיוב פארודיה, אותו כתב וביצע בהשתתפות הקומיקאי יוחאי ספונדר "שיר השיקסע", שיר מחאה סאטירי נגד הדרת נשים והשיר "תימני". בשנת 2013 השתתף בתוכנית "ביפ קומדי האוס". ב-2014 השתתף כאורח קבוע "שישי בבוקר עם עדן ועודד" עם עדן הראל ועודד מנשה. ב-2015 השתתף בתוכנית "הצחוקייה" בערוץ ניקלודיאון, בתוכנית "שנות ה-80" ובתוכנית "מלחמת המינים" בערוץ 2 עם שלום אסייג. בדצמבר 2017 הנחה והשתתף בתוכנית בערוץ טדי "סטנד-אפ פקטורי מארח". מלכה נשוי ואב לשניים. אתר האינטרנט הרשמי של מני מלכה מני מלכה, ברשת החברתית פייסבוק מני מלכה, ברשת החברתית אינסטגרם מני מלכה, סרטונים בערוץ היוטיוב מני מלכה, במיזם "אישים" לתיעוד היצירה הישראלית מני מלכה מתארח בפודקאסט "מאחורי כל צחוק" של אלדד שטרית, 3 בדצמבר 2018 ביפ קומדי בר - פרק 7 לצפייה ישירה | makoTV, באתר mako Sponder Yohay (2012-01-06), מני מלכה ויוחאי ספונדר - שיר השיקסע ai se eu te pego, נבדק ב-2018-01-12 "אתר ביפ | תימנים ונהנים". mako. 2012-05-23. נבדק ב-2018-01-13. ביפ קומדי האוס - פרק 2 | makoTV, באתר mako Meni Malca (2016-07-18), מני מלכה לקט אצל עדן ועודד, נבדק ב-2018-01-12 "הצחוקייה 2 - פרק 10". וואלה! ניקלודיאון. אורכב מ-המקור ב-2018-01-14. נבדק ב-2018-01-13. "פרק 15: מסיבת רווקים! | רשת 13". רשת 13. נבדק ב-2018-01-13. אבא של עצמך - עם מני מלכה | לשחרר את הדב, פרק 214, סרטון בערוץ "בית הפודיום - פרקים מלאים", באתר יוטיוב (אורך: 01:20:59)
כיכר מנז'

כיכר מנז' (ברוסית: Манежная площадь) אחת הכיכרות הגדולות ביותר במרכז מוסקבה. ממוקמת ליד הקרמלין וגן אלכסנדר. לצד הכיכר נמצא בניין התערכות "מנז'". הכיכר מעוטרת בערוגות פרחים, מזרקות עם פסלים המתארים דמויות של סיפורי עם רוסיים. בסמוך נמצא גן אלכסנדר, הקרמלין וספריית המדינה הרוסית. כיכר מנז' היא המקום המועדף על צעירים מוסקבאים. הוא מופרד מהכיכר האדומה על ידי השער האיברי של קיטאי-גורוד. הכיכר מהווה חלק חיוני של מרכז העיר מוסקבה, המחבר את הכיכר האדומה (המשתרעת מאחורי שער התחייה מיד מדרום) עם רחוב טברסקאיה המהווה עורק התנועה הראשי. הכיכר נבנתה בשנות ה-30 של המאה ה-20. בשנות ה-90 המאה ה-20 ראש עיריית מוסקבה, יורי לוז'קוב, יזם שיפוץ מסיבי של הכיכר ומתחתיה נבנה מרכז מסחרי ובמרכזה הוצבה מזרקה. מול בניין המוזיאון ההיסטורי הוצבה בשנת 1995 האנדרטה לגיאורגי ז'וקוב. על הגבול בין שתי הכיכרות יש אנדרטה מקורית למדי – "קילומטר אפס מרוסיה", הכוכב בשטח הריצוף המסמל את ראשית כל הכבישים המהירים של המדינה. מבט אל מלון ארבע העונות ובניין הדומה הממלכתית אנדרטה לגאורגי ז'וקוב בכיכר מנז' מנז' כניסה לקניון אוחוטני ריאד מבט על מלון נשיונל מכיכר מנז' מדיה וקבצים בנושא כיכר מנז' בוויקישיתוף Manege Square, Moscow, ADVANTOUR (באנגלית) ערך זה הוא קצרמר בנושא מוסקבה ובנושא מבנים. אתם מוזמנים לתרום לוויקיפדיה ולהרחיב אותו.
פרוקווסט

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] פרוקווסט (באנגלית: ProQuest LLC) היא חברת תוכנה וספקית פתרונות תוכן רב-לאומית אשר בסיסה באן-ארבור, מישיגן שבארצות הברית. החברה נוסדה ב־1938 כאוניברסיטת Microfilms על ידי יוג'ין פאואר. פרוקווסט מספקת תוכנות, פתרונות ומוצרים בעיקר עבור ספריות אקדמיות. בשנת 2015 רכשה פרוקווסט את חברת התוכנה הישראלית אקסליבריס. בדצמבר 2021 נרכשה פרוקווסט על ידי קלריווייט (Clarivate). אתר האינטרנט הרשמי של פרוקווסט (באנגלית) פרוקווסט, ברשת החברתית פייסבוק פרוקווסט, ברשת החברתית אקס (טוויטר) פרוקווסט, באתר פינטרסט